open-index/open-wikipedia-markdown huggingface dataset:
UTC+02:00

**UTC+02:00** estas horzono en kelkaj landoj kiu havas tempodiferencon de du horoj al la Universala Tempo Kunordigita.

Tiu tempo uzatas en:

## Kiel norma tempo (tutjare) 
### Centrafrika Tempo 
* Bocvano
* Burundo
* Kongo Kinŝasa (orienta duono)
** provincoj *Kasai-Occidental, Kasai-Oriental, Katanga, Maniema, Nord-Kivu, Orientale* kaj *Sud-Kivu*
* Egiptio
* Lesoto
* Libio
* Ruando
* Malavio
* Mozambiko
* Namibio
* Sudafriko (SAST - Sudafrika Norma Tempo)
* Svazilando
* Zambio
* Zimbabvo

### Kaj ankaŭ 
* Egiptio
* Kaliningrada provinco

## Kiel norma tempo (vintro en la norda hemisfero) 
### Orienteŭropa Tempo - teritorioj observantaj la regulojn de la Eŭropa Unio pri somera tempo 
* Bulgario
* Kipro
* Estonio
* Finnlando (inkluzive de Alando, *Åland*)
* Grekio
* Latvio
* Litovio
* Moldavio
* Rumanio
* Ukrainio

### Teritorioj observantaj aliajn regulojn pri somera tempo 
* Israelo
* Cisjordanio
* Gaza Sektoro
* Libano

## Kiel somera tempo (somero en la norda hemisfero) 
### Centreŭropa Somera Tempo 
* Albanio
* Andoro
* Aŭstrio
* Belgio
* Bosnio kaj Hercegovino
* Ĉeĥio
* Danio
* Francio
* Germanio
* Ĝibraltaro (parto de Britio)
* Hispanio (krom la Kanariaj Insuloj)
* Hungario
* Italio
* Kroatio
* Liĥtenŝtejno
* Luksemburgo
* Nord-Makedonio
* Malto
* Monako
* Montenegro
* Nederlando
* Norvegio, inkluzive de
** Svalbardo kaj Janmajeno, Buvet-insulo
* Pollando
* San-Marino
* Serbio
* Slovakio
* Slovenio
* Svedio
* Svislando kaj
* Vatikanurbo
eta|600ra|UTC+2 en 2011: bluo (en januaro), oranĝkoloro (en julio), flavo (tutjare), helbluo - maraj areoj

Kategorio:UTC
Anguloficejo

[eta|300px|dekstra|Anguloficejo en Brea, [Kalifornio ]]
**Anguloficejo** estas oficejo lokata en angulo de konstruaĵo. Anguloficejo estas rigardata kiel dezirinda ĉar ĝi havas fenestrojn en du eksteraj muroj, anstataŭ kutima oficejo kun nur unu fenestro aŭ eĉ neniom (oficejo senfenestra en angulo de konstruaĵo ne estas rigardata kiel "anguloficejo"). Ĉar anguloficejoj estas kutime donataj al la plej supraj administristoj de organizaĵo, institucio aŭ entrepreno, la termino aludas al la supraj oficoj administraj.

## Referencoj 
* Leonhardt, David. "Who's in the Corner Office?" The New York Times, 27a Nov 2005. .
* Frankel, Lois P. Nice Girls Don't Get the Corner Office: 101 Unconscious Mistakes Women Make That Sabotage Their Careers. Business Plus, 2004.
* Conniff, Richard. The Ape in the Corner Office: Understanding the Workplace Beast in All of Us. Crown Business, 2005.
* Slater, Dan. "Associate Advice from the Corner Office." The Wall Street Journal Law Blog, 28a Apr 2008. 

Kategorio:Entreprenoj
Kategorio:Oficejoj
Kategorio:Ĉambroj
São Miguel do Guaporé

**São Miguel do Guaporé** estas municipo en la brazila subŝtato Rondonio, kiu havis 21.828 loĝantojn en 2010 . La municipo havas sian nomon de la rivero Guaporé kaj situas iom norde, sed ne rekte borde de la rivero.

## Vidu ankaŭ 
* Municipoj de Rondonio

## Referencoj 
Kategorio:Municipoj de Rondonio
Péter Cseke

**Péter Cseke**
*Péter Cseke (literaturhistoriisto)
*Péter Cseke (aktoro, 1953)
*Péter Cseke (aktoro, 1974)
Marc Johnson

**Marc JOHNSON** (* 21-an de oktobro 1953 en Omaha, Nebraska), estas usona ĵaz-basisto, kiu muzikis en la lasta triopo de pianisto Bill Evans.

## Vivo 
Johnson komencis ludi kontrabason jam en la aĝo de 16 jaroj (antaŭ li jam ludis pianon kaj violonĉelon) kaj studis ĉe la Universitato de Norda Teksaso (Lyle Mays estis kunstudento). En 1972 li ludis kontrabason en la simfoniorkestro de Fort Worth. En 1977 li vojaĝis kun la bandego de Woody Herman. Je stacio je Novjorko en 1978 Bill Evans invitis lin en sian lastan triopon, kiu tiam koncertis en Village Vanguard kaj en kiu li muzikis ĝis la morto de pianisto en 1980. En 1982 li kunverkis la Concord-muzikalbumon *Pure Getz* de Stan Getz. En 1985 li komencis surdiskigo je propra nomo ĉe ECM (*Bass Desires*, kun gitaristo Bill Frisell kaj kun John Scofield samkiel kun frapinstrumentisto Peter Erskine, kun la sama ensemblo *Bass Desires* ankaŭ *Second Sight* en 1987). Kun Arto Tunçboyaçiyan kaj Ben Monder li faris per *Right Brain Patrol* en 1991 la eksperimenton, instrumenti originale kaj transpreni la bastamburan funkcion sur la kontrabason. Krome li lige kunlaboris kun gitaristo John Abercrombie (en kies triopo li longan tempon muzikis), Lyle Mays, kun la itala pianisto Enrico Pieranunzi kaj kun la brazila kantistino kaj pianistino Eliane Elias (ekz. en ties triopo), kiu estis lia edzino. En sia lasta sonregistraĵoj por ECM *Shades of Jade*, kiu ankaŭ enhavas pecojn de Elias, li muzikas kun Joe Lovano. Pluaj elstaraj muzikistoj, kun kiuj li koncertis, estas Michael Brecker, Stan Getz, Paul Motian, Lee Konitz, Charles Lloyd, Gary Burton, Jack DeJohnette kaj Dino Saluzzi.

## Diskoj 
* 2005: Shades of Jade, *ECM*
* 1999: If Trees Could Fly, *Intuition*
* 1997: Sound of Summer Running, *Verve*
* 1996: Magic Labyrinth, *JMT*
* 1993: Right Brain Patrol, *JMT*
* 1991: Two By Four, *Emarcy*
* 1989: Second Sight, *ECM*
* 1985: Bass Desires, *ECM*

## Referencoj 
## Eksteraj ligiloj 
* Artikolo en europejazz.net 

Kategorio:Ĵazaj basinstrumentistoj
Kategorio:Ĵazkomponistoj
Kategorio:Usonaj muzikistoj
Teylers Museum

miniatur|eta|Teylers Museum frontal
eta|Dua Halo por Fosilioj, 1885
**Teylers Museum** (Muzeo de Teyler) estas muzeo en Harlemo (Nederlando), fondita en 1778 kaj malfermita en 1784. Ĝi temas ĉefe pri la historio de naturo kaj de tekniko sed enhavas ankaŭ pentraĵojn. Ĝi estas nomata la unua muzeo de Nederlando. La konstruaĵo estis origine malantaŭ la loĝdomo de la tekstaĵ-fabrikisto kaj bankisto Pieter Teyler van der Hulst, kiu estis seninfana kaj donis sian havaĵon testamente por la subtenado de arto kaj scienco.

Ĉiujare la muzeo nombras ĉ. cent mil vizitantojn. Ĝi troviĝas sur listo de la cent plej gravaj Unesko-monumentoj en Nederlando.

## Historio 
[eta|dekstra|200ra|"Portreto de [Giambologna|Giovanni Bologna" fare de Hendrick Goltzius, kolekto Teylers Museum ]]
La heredaĵo de Teyler al la urbo Harlemo estis dividita en tri societojn, po unu por religio, scienco kaj artoj. La po kvin prizorgantoj devis renkontiĝi ĉiusemajne en la domo de Teyler, tiel ke ili devis loĝi en Harlemo. Dum sia vivtempo Teyler invitis al sia domo la komunumon de menonitoj, kaj la desegno-lernejon por viroj. La lasta iris post lia morto al alia domo por fari spacon por la naturaĵoj kaj biblioteko de la Teyler-a kolekto. Gvidanto estis Martin van Marum.

En 1784, do ses jarojn post la morto de Teyler, malfermiĝis la muzeo, en tiu sama jaro oni alkonstrius ankaŭ la Ovalan Halon malantaŭ la malnova domo de Teyler. Tiu Halo estis intencita kiel artgalerio por la publiko. Ĝi estas elstara ekzemplo por novklasikisma arkitekturo en Nederlando. En la centro troviĝas montrokesto kun kolekto de mineralaĵoj el la 18-a jarcento. La supra galerio (nun fermita por la ĝenerala publiko) enhavas librobretarojn, ĉefe kun enciklopedioj.

En la 19-a jarcento oni pligrandigis la muzeon je du salonoj kun pentraĵoj. La nuna ĉefenirejo tuj apud la rivero Spaarne estis aldonita en 1878. La grava fizikisto kaj nobelpremiito Hendrik Lorentz en 1910 fariĝis esplordirektoro ĉe la Teylers Museum.

En 1996 la muzeo ricevis novan alon, interalie kun kafejo.

## Kolekto 
Al la kolekto apartenas interalie la plej granda elektro-statika generilo de la 18-a jarcento, fosilioj, desegnaĵoj kaj pentraĵoj, kaj moneroj. Teylers Museum posedas ankaŭ kelkajn desegnaĵojn de Michelangelo Buonarroti kaj aliaj italaj kaj nederlandaj artistoj. Sur la tegmento estis ankaŭ instalita astronomia observejo.

Je la 12-a de decembro la nederlanda registaro nomumis la muzeon kiel Unesko-monumenton de monda kulturo. La argumento estis la longa historio de la muzeo kiu estas alirebla por la publiko.

## Literaturo 
* M. Scharloo (eld.): *Teylers Museum, een reis door de tijd*. Harlemo 2010
* B. Sliggers (eld.): *De idealen van Pieter Teyler. Een erfenis uit de Verlichting*. Harlemo 2006

## Eksteraj ligiloj 
* Retejo (nederlande)

Kategorio:Muzeoj en Nederlando
Kategorio:Naturhistoriaj muzeoj
Kategorio:Teknikaj muzeoj
Busswil ĉe Melchnau

**Busswil ĉe Melchnau** (prononcu ***bus**vilĉe**melĥ**naŭ*; en la germana lingvo **Busswil bei Melchnau**) estis ĝis la 31-a de decembro 2009 komunumo de la distrikto Aarwangen kaj ekde la 1-a de januaro 2010 komunumo de la administra distrikto Supra Argovio en Kantono Berno, Svislando. Ĝi havis 201 loĝantojn je la 31-a de decembro 2009.

## Geografio 
Busswil ĉe Melchnau situas en la Svisa Mezlando tri kilometrojn sude de la urbo Langenthal. La komunumo konsistas el la vilaĝo Busswil kaj la setlejoj Breitacker, Bützberg, Guger kaj Hohlen.

La teritorio de la komunumo etendiĝas sur areo de 2,87 km², de kiuj 40,8% estas kovritaj de arbaro, 52,3% servas por agrikulturo kaj 5,9% por setlado.

## Najbaraj komunumoj 
La komunumo Busswil ĉe Melchnau limas en nordo al Obersteckholz, en nordoriento al Langenthal, en sudoriento al Melchnau, en sudokcidento al Madiswil, kaj en nordokcidento al Lotzwil.

## Trafiko 
Busswil ĉe Melchnau situas komplete flanke de la gravaj trafikvojoj. Al la komunumo kondukas du flankaj vojoj de la kantona vojo de Langenthal al Melchnau kaj mallarĝa kurboriĉa vojo de Madiswil. La plej proksima alveturejo al la svisa aŭtovojo A1 situas proksimume 14 kilometrojn norde apud Rothrist. La komunumo Busswil ĉe Melchnau estas konektita al la publika transportreto per la buslinio de Langenthal al Melchnau. Inter Busswil kaj la iama tramhaltejo de Melchnau la uzado de la buso estas dank al la komunuma ĝeneralpago senpaga por ĉiu.

## Historio 
La unua dokumenta mencio de Busswil datiĝas el la jaro 1194 kiel *Bouswillare*. Dum mezepoko bienposedantoj en Busswil estis lokaj senjoraj familioj, inter ili la Senjoroj de Langenstein, kiuj en la jaro 1194 donacis bienon en Busswil al la Monaĥejo Sankt-Urban, ankaŭ la Monaĥejo Sankt-Galo posedis bienojn en Busswil. Ĝis la reformacio Busswil apartenis al la grandparoĥo Grossdietwil, ekde la reformacio al la paroĥo Melchnau. Kiel parto de la Senjorujo Grünenberg en la jaro 1480 Busswil fariĝis havaĵo de la urbo Berno, kiu ĝis atribuis al la tribunalo de Melchnau kaj la kamparvoktejo Aarwangen. Dum la tempo de la Helveta Respubliko de 1798 ĝis 1803 Busswil apartenis al la distrikto Langenthal. En 1803 ĝi estis atribuita al la distrikto Aarwangen, kiu en la jaro 2010 estis integrita al la administra distrikto Supra Argovio.

## Vidu ankaŭ 
* Aliaj signifoj de Busswil

## Notoj kaj referencoj 
## Eksteraj ligiloj 
* Oficiala retejo de la komunumo Busswil ĉe Melchnau

## Bildoj 

Dosiero:2012-03-17-Supra Argovio (Foto Dietrich Michael Weidmann) 180.JPG|Kampara bieno en Busswil ĉe Melchnau
Dosiero:2012-03-17-Supra Argovio (Foto Dietrich Michael Weidmann) 186.JPG|Vilaĝa restoracio Eintracht
Dosiero:2012-03-17-Supra Argovio (Foto Dietrich Michael Weidmann) 192.JPG|Komunuma deponejo
Dosiero:2012-03-17-Supra Argovio (Foto Dietrich Michael Weidmann) 197.JPG|Lernejo
Dosiero:2012-03-17-Supra Argovio (Foto Dietrich Michael Weidmann) 202.JPG|Berna kamparandomo
Dosiero:2012-03-17-Supra Argovio (Foto Dietrich Michael Weidmann) 208.JPG|Bützberg
4163 Saaremaa

'*4163 *Saaremaa'''* estas asteroido de la asteroida zono.

## Malkovro 
Ĝi estis malkovrita la  de la finnlanda astronomino Liisi Oterma elde la Observatorio de Iso-Heikkilä en Turku.

## Nomo 
Ĝi ŝuldas sian nomon al la estona insulo Saaremaa en la Balta maro. Tie, 2500 jaroj antaŭ, ferometeorito alfrapis, kreante lagon profundan de 16 m kaj ok aliajn pli malgrandajn kraterojn (*vidu ankaŭ 4227 Kaali*).

*Oni ne konfuzu kun 1012 Sarema.''

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Liisi Oterma
Kategorio:Astronomiaj objektoj malkovritaj en 1941
UTC+04:00

eta|600ra|UTC+4 en 2011: flavo (tutjare), bluo (somera tempo en la norda hemisfero), helbluo - maraj areoj

**UTC+4** estas horzono en kelkaj landoj kiu havas tempodiferencon de kvar horoj al la Universala Tempo Kunordigita.

Tiu tempo uzatas en:

## Kiel norma tempo (tutjare) 
* Armenio
* Azerbajĝano
* Kartvelio (Kartvelio transiris de zono UTC+4 al UTC+3 en julio 2004, sed reiris al UTC+4 en marto 2005)
* Maŭricio (Maŭricia Tempo, MUT)
* Omano 
* Dubajo 
* Reunio (Francio)
* Rusio (plejparto de eŭropa Rusio, inkluzive de Moskvo, Sankt-Peterburgo, Rostov-na-Donu, Nova Zemlo, Lando de Francisko Jozefo, kaj ĉiuj fervojoj en Rusio, laŭ stato ekde la 27-a de marto 2011)
* Sejŝeloj (Sejŝela Tempo, SCT)
* Unuiĝintaj Arabaj Emirlandoj 

## Tridek minutojn pli 
Apartan horzonon **UTC+4:30**, do tempon de kvar horoj kaj duono antaŭ la Universala Tempo Kunordigita, uzas la tuta teritorio de Afganio, kaj ĝin uzas Irano kiel somera tempo.

## Referencoj 
Kategorio:UTC
4162 SAF

'*4162 *SAF*** estas malgranda malhela asteroido de la asteroida zono.

## Malkovro 
Ĝi estis malkovrita la  de la franca astronomo André Patry elde la Observatorio de Nico.

## Nomo 
Ĝi ricevis kiel nomon la akronimon "SAF" de la ***S**ociété **A**stronomique de **F'*rance* (Societo astronomia de Francio) fondita en 1887 de Camille Flammarion.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de André Patry
Kategorio:Astronomiaj objektoj malkovritaj en 1940
Henriko la Birdisto

**Henriko la 1-a**, nomata **Henriko la Birdisto**, *Heinrich I der fogeler* (naskiĝinta ĉirkaŭ 876; mortinta la 2-an de julio 936 en Memleben) estis la unua reĝo de la Orientfranka imperio de la saksa dinastio Liudolfidoj ("Otto-idoj").
La kromnomon "la Birdisto" aŭ "la Birdkaptisto" li ricevis ĉar, laŭ legendo, li estis ĉasanta birdojn ĝuste kiam lin atingis la sciigo ke li estis elektita reĝo.

Li estis saĝa politikisto kaj armeestro. Dum lia estrado la Imperio plifortiĝis: estis okupita Lotaringio, germanoj ekis koloniigon de polabaj landoj. Por defendi teritorion de sia imperio kontraŭ nomadaj hungaroj li konstruis multajn *burgojn* (germane citadelo). Krome, Henriko la 1-a kreis fortan kavalerian armeon, kiu povis venki la hungaran en la batalo de *Riade*.

Lia filo estis Oto la 1-a, kiu poste iĝis imperiestro de la Sankta Romia Imperio.

## Notoj kaj referencoj 
Kategorio:Liudolfidoj
Kategorio:Orientfranka imperio
Kategorio:Historio de Germanio
Kategorio:Mezepoko
Gábor Dayka

**Gábor DAYKA** [dajka], hungare **Dayka Gábor** estis hungara poeto.

Gábor Dayka naskiĝis la 21-an de marto 1769 en Miskolc. Li mortis la 20-an de oktobro 1796 en **Ungvár**, kiu nun estas Uĵhorod, Ukrainio.

## Biografio 
Li frekventis lernejojn en Miskolc, Eger kaj Pest (urbo), kie li lernis ankaŭ lingvojn latina, greka, germana, itala, franca, slovaka, angla kaj hebrea. Dum tradukado de Ovido li konatiĝis kun Ferenc Kazinczy. Pro poemo li havis konflikton kun la eklezio, tial li devis forlasi la estontan pastran postenon kaj li komencis instrui en diversaj urboj de Supra Hungarujo. Baldaŭe li edziĝis. Pro tuberkulozo li frue mortis. Li estis framasono.

## Verkoj 
* *Újhelyi D. G. versei* (Poemoj de Ujhely-a D. G.), 1813
* *D. versei* (Poemoj de D.), poemoj, 1833
* *D. G. költeményei* (Poemoj de D. G.), 1878
* *D. G. költeményei* (Poemoj de D. G.), 1880

## Memorigiloj 
* memortabulo en Miskolc de 1969
* strato en Budapeŝto

## Fontoj 
* Hungara Vikipedio

Dayka
Dayka
Ken Saro-Wiwa

**Ken Saro-Wiwa** aŭ **Ken Beeson Saro-Wiwa** (naskiĝis la  en Bori (Niĝerio) ; mortis - per pendumo - la  en Port Harcourt) estis niĝeria verkisto kaj produktisto kaj aktivulo ekologiisto. Li ricevis la Premion de ĝusta vivmaniero en 1994.

## Biografio 
Li naskiĝis kiel membro de la Ogonioj, el kies teroj la nederlanda kompanio Shell prenis petrolon ekde 1950-aj jaroj. Saro-Wiwa estis ĉefo de paca kampanjo kontraŭ tiu komerca ekspluato, kiu kaŭzis mediajn katastrofojn en la Niĝera delto. Li ricevis la Premion de ĝusta vivo en 1994 pro tio, kelkajn monatojn post sia aresto fare de la regimo de Sani Abacha. Post la proceso, li estis pendumita en 1995, malgraŭ fortaj protestoj de multaj ŝtatoj de Eŭropo, Ameriko kaj Afriko, ĉe kontraŭ protesto de la kompanio Shell. Niĝerio tuj poste estis eksigita el la komunumo de nacioj.

## Dankeco 
Ken Saro-Wiwa ricevis ĉi tiun premion «*pro sia ekzempla kuraĝo en la paca luktado por civilaj, ekonomiaj kaj mediaj juroj de sia popolo*». 

## Literaturo kaj televida industrio 
Li skribis la popularan libron *Sozaboy : A Novel in Rotten English*, tradukita en la franca, kiu rakontas la historion de unu homo rekrutita de la armeo dum la Niĝera enlanda milito (1967-1970). Ken skribis ankaŭ *On a Darkling Plain*. En televida industrio, li estis aŭtoro de la satira serio *Basye & Co*.

## Bibliografio 
Biografio de Ken Saro-Wiwa, *In the Shadow of a Saint*, estis verkita de sia filo, Ken Wiwa.
* *Geseko von Lüpke et Peter Erlenwein, "Nobel" alternatif, 13 portraits de lauréats* 2008 213 p. (ISBN 978-2842211912), p. 173 ĝis 183
*  ''Abdul-Rasheed Na'Allah (dir.), Ogoni's agonies : Ken Saro-Wiwa and the crisis in Nigeria, Africa World Press, Trenton (N.J.)* 1998 388 p. (ISBN 0-86543-647-9)
*  *Sanya Osha, Ken Saro-Wiwa's shadow : politics, nationalism and the Ogoni protest movement'' Adonis & Abbey, 2007 193 p. (ISBN 978-1-905068-46-3)

## Referencoj 
## Eksteraj ligiloj 
*  Ken Saro-Wiwa sur la retejo de la Premio de ĝusta vivo 
*  La Fondaĵo Ken Saro-Wiwa 

Kategorio:Niĝeriaj verkistoj
Kategorio:Pacistoj
Kategorio:Homaj rajtoj en Niĝerio
UTC+05:00

eta|600ra|UTC+5 en 2011: bluo (en januaro), oranĝkoloro (en julio), flavo (tutjare), helbluo - maraj areoj
**UTC+5** estas horzono en kelkaj landoj kiu havas tempodiferencon de kvin horoj al la Universala Tempo Kunordigita.

Tiu tempo uzatas en:

## Kiel norma tempo (tutjare) 
### Centra Azio 
* Kazaĥio
** okcidenta parto - Provinco Aktobe, Provinco Atirau, Provinco Mangistau, Provinco Okcidenta Kazaĥio
* Taĝikio
* Uzbekio
* Turkmenio

### Suda Azio 
* Pakistano

### Hinda Oceano 
* Aŭstralio - Insulo Heard kaj insuloj McDonald
* Francio - Francaj Sudaj kaj Antarktaj Teritorioj
* Maldivoj

## Kiel somera tempo (somero en la norda hemisfero) 
* Armenio
* Azerbajĝano

## Tridek minutojn pli 
Apartan horzonon **UTC+5:30**, do tempon de kvin horoj kaj duono antaŭ la Universala Tempo Kunordigita, uzas la tuta teritorio de Barato.

Kategorio:UTC
Győző Határ

**Győző HATÁR** [djOzO hatAr], hungare **Határ Győző** estis hungara poeto, verkisto kaj tradukisto.

Li naskiĝis, kiel **Hack Viktor** la 13-an de novembro 1914
en iama **Gyoma**, kiu nun estas Gyomaendrőd. Li mortis la 27-an de novembro 2006 en Londono.

## Biografio 
Li abiturientis en Budapeŝto en 1933, dume li lernis muzikon. En 1938 li akiris diplomon pri inĝeniero. En 1943 li estis kondamnita je prizono, sed poste li sukcese rifuĝis. La komunistoj ne plaĉis al li, tial li sensukcese rifuĝis en 1950, tial li denove trovis sin en malliberejo. Li partoprenis la revolucion en 1956, poste li rifuĝis al Londono. Inter 1957-1976 li havis postenon en hungara dissendo de BBC. En 1991 li ricevis premion Kossuth kaj li havis ankaŭ aliajn premiojn.

## Verkoj (elekto) 
* *Ragyogó szívvel, remete daccal* (Kun brilanta koro kaj kun ermita obstino), poemoj, 1945
* *Sírónevető* (ploranta-ridanta), dramoj, 1972
* *Álomtörténelem* (Sonĝo-historio, drameto, 1976
* *Pepito és Pepita* (Pepito kaj Pepita), romano, 1984, 2002
* *Éjszaka minden megnő* (Nokte ĉi kreskas), romano, 1986
* *Angelika kertje* (Ĝardeno de Angelika), fabeloj, 1986
* *Boldogságról szenvedésről* (Pri feliĉo kaj sufero), poemoj, 1989
* *Irodalomtörténet* (Literaturhistorio), kritikoj laŭ dissendo de BBC kaj Radio Libera Eŭropo, 1991
* *Drámák* (dramoj), 2002

## Fontoj 
* Hungara Vikipedio

Határ
Határ
Határ
Károly Jobbágy

**Károly JOBBÁGY** [kAroj jobAdj], hungare **Jobbágy Károly** estis hungara poeto, tradukisto, instruisto kaj profesoro.

Károly Jobbágy naskiĝis, kiel **Jancsovits Károly** la 27-an de majo 1921 en Balassagyarmat. Li mortis la 16-an de januaro 1998 en Budapeŝto.

## Biografio 
Li frue aliĝis al socialdemokratoj. En 1943 li devis batali en la 2-a mondmilito, kie fine li estis militkaptito en Siberio. Li estis libera en 1947, sed pro poemo li estis kondamnita unu jaron en malliberejo. Post unu jaro li hejmenvenis kaj finlernis la universitaton por rusa lingvo kaj tradukisto. Li instruis en universitato, sed en 1956 pro poemo li devis forlasi la universitaton, poste li instruis en mezlernejo. Liaj poemoj ne aperis ĝis la 1960-aj jaroj.

## Verkoj (elekto) 
* *Feltámadás* (Reviviĝo), poemoj, 1955
* *Hó és nap* (Neĝo kaj suno), poemoj, 1962, 1963
* *Papírszárnyak* (Paperaj flugiloj), 1970
* *Tigrisek lázadása* (Ribelo de tigroj), 1993
* *Mondják, a Himnuszt énekelték* (Oni diras, ke oni kantis la himnon), poemaro pri revolucio en 1956, 2006

## Fontoj 
* Hungara Vikipedio

Kategorio:Hungaraj poetoj
Kategorio:Hungaraj profesoroj
Kategorio:Hungaraj instruistoj
Kategorio:Hungaraj tradukistoj
Don Elliott

**Don Elliott** (* 21-an de oktobro 1926 en Somerville, (Nov-Ĵerzejo) kiel *Don Elliott Helfman*; † 5-an de julio 1984 en Weston (Konektikuto) estis usona flugilkornisto, vibrafonisto, kantisto, melofonisto, komponisto, aranĝisto kaj muzikproduktisto de ĵazo.

## Vivo kaj verkdo 
Don Elliott lernis kiel infano ludi pianon kaj akordionon, ludis melofonon (instrumento simila al flugilkorno) en la gimnazia bando, poste trumpeton en la armeo. Li studis ĉe la konservatorio Juilliard kaj ĉe la Universitato je Miamo aranĝadon; sian profesian karieron li komencis kiel vibrafonisto. En 1948 li muzikis en la triopo de Jan Raye, estis en 1948/49 kantisto d la ensemblo *Hi, Lo, Jack & The Dame* kaj ludis trumpeton kaj vibrafonon ĉe radiostacio. En 1950/51 li laboris kun George Shearing, Teddy Wilson, Terry Gibbs kaj Buddy Rich; post tio li fondis propran bandon kaj faris la muzikalbumo *Tenderly* kun Bill Evans. Krom tio li kunverkis je surdiskigoj kun Paul Desmond, Urbie Green, Michel Legrand, Billy Eckstine kaj Miles Davis, Jackie McLean. Ekde 1953 ĝis 1960 li gajnis kiel melofonisto plurfoje la legantaran premion de Down Beat.

Krom siaj ĉefinstrumentoj trumpeto/flugilkorno, melofono kaj vibrafono Elliott ludis trombonon kaj perkutinstrumentojn, krom tio li estis kantisto. Elliott estis pioniro de la plurtraka sonregistrado (li miksis sian voĉon al multvoĉaj ĥoroj), komponis multajn reklamajn melodietojn, kunverkis filmscenarojn kaj je Teatrejo Broadway. La voĉon de
Elliott estas aŭdebla en diversaj filmmuzikoj de la filmoj *Getaway*, *Dollars/$*, *The Hot Rock* kaj *The Happy Hooker*. Elliott posedis proprajn sonregistrajn studiojn en Novjorko kaj en Weston, Connecticut. Dumpase de sia kariero li sonregistris pli ol 60 muzikalbumojn kaj 5000 reklamajn melodietojn.

## Diskoj 
;Kun Elliott kiel bandestro
* *Counterpoint for Six Valves* (Riverside Records, 1955)
* *New Counterpoint for Six Valves* (Riverside Records, 1956)
* *Double Trumpet Doings* (Jazzland Records, 1960)
;Kun Elliott kiel gastmuzikisto
* Phil Bodner & Company: *Fine & Dandy* (Stash)
* Miles Davis: *Quintet with Lee Konitz, Quartet with Jackie McLean* (Fresh Sound Rec., 1948/1952)
* Paul Desmond: *Quinet/Quartet featuring Don Elliott* (OJC, 1956-57)
* Billy Eckstine: *Basin Street East* (Emercy, 1961)
* Bill Evans & Don Elliott: *Tenderly* (Milestone, 1956-1957)
* Urbie Green: *Newport Jazz Festival 1958* (Phontastic)
* Michel Legrand: *Legrand Jazz* (Philips, 1958)
* George Shearing: *Verve Jazz Masters* (Verve, 199-54)

## Referencoj 
## Eksteraj ligiloj 
* Biografio pri Don Elliott ĉe middlehornleader.com

## Literaturo 
* Carlo Bohländer k.a.: *Reclams Jazzführer*. Reclam, Stutgarto 1991
* Martin Kunzler: *Jazzlexikon* . Rowohlt, Reinbek 1988
* Bielefelder Katalog Jazz 1988 & 2001

Kategorio:Frapinstrumentistoj
Kategorio:Usonaj ĵazkomponistoj
Kategorio:Usonaj komponistoj de filmomuziko
Kategorio:Usonaj ĵaztrumpetistoj
Kategorio:Usonaj ĵazvibrafonistoj
Kategorio:Usonaj ĵazkantistoj
Universitato je Sudorient-Luiziano

alternative=Southeastern Louisiana University logo.png|eta|Southeastern Louisiana University logo
La **Universitato je Sudorient-Luiziano** () estas ŝtata universitato en Hammond en la usona ŝtato Luiziano. Ĝi estis fondita en 1925 kaj estas nun parto de la reta sistemo de universitatoj en Luiziano. Nuntempe tie studas 17.000 studentoj.

## Famuloj 
Ĉe la universitato studis la fama ĵazpianisto Bill Evans

## Eksteraj ligiloj 
* hejmpaĝo de la universitato ()

Sudorient-Luiziano
Orain (Côte-d'Or)

**Orain** estas franca komunumo kiu situas en Francio, regiono Burgonjo, departemento Côte-d'Or.

## Geografio 
### Demografio 
## Ekonomio 
Sur la komunumo situas sunĉela elektrejo (9,5 MW).

## Famulo 
Jean Thurel naskiĝis tie en 1698.

## Historio 
La unua skriba mencio de Orain datiĝis el 1159 kiel Orrein.

## Vidu ankaŭ 
### Interna ligilo 
* Komunumoj de Côte-d'Or

### Eksteraj ligiloj 
* Paĝaro écho des communes

Kategorio:Komunumoj de Côte-d'Or
Hammond (Luiziano)

**Hammond** estas la plej granda urbo en la paroĥo Tangipahoa en la usona subŝtato Luiziano kun 17.639 loĝantoj (stato:2000). La Universitato je Sudorient-Luiziano loĝas tie. La urbo famiĝis interalie per la televidserio *In the Heat of the Night*, dissendita de NBC.

## Edukado 
La ŝtata Universitato je Sudorient-Luiziano havas sian sidejon en Hammond. Ĝi estas la plej granda dunganto de la urbo. En la universitato studis la fama ĵazpianisto Bill Evans

## Eksteraj ligiloj 
* Oficiala retpaĝo de la urbo Hammond 

Kategorio:Urboj de Luiziano
AMC 35

**AMC 35** (france *Auto-mitrailleuse de Combat* — kirasaŭto de batalo) estas franca malpeza tanko de la 1930-aj pri apogo de kavalerio. Ĝin kreis la firmo "Renault" laŭ mendo de la franca kavalerio en 1934-1936. Ĝi estis unuigo de la branĉoj AMR 35 kaj AMC 34YR. Tamen, post 1934 la postuloj al defendo kreskis, kaj AMC 35 jam ne respondis ilin. La rolo de baza kavaleria tanko pasis al la pli peza S 35. La mendo pri AMC 35 konsistis nur el 100 unitoj. La amasfabrikado de AMC 35 daŭris de 1938 ĝis kapitulaco de Francio en 1940. Oni ellasis entute 35 tankojn por la francia armeo kaj 15 por la belgia.

La ĉefa specialeco de ĉi tiu tanko estas, ke ĝi estis la lasta malpeza tanko pri apogo de kavaleriaj formacioj.

La germanoj prenis kelkajn tiujn tankojn kaj donis ilin nomon Pz.Kpfw.AMC 738(f). Sed nek Wehrmacht, nek Waffen-SS uzis ilin praktike.

Unu ekzemplero de AMC 35 restas en franca tanka muzeo en Saumur.

## Teknikaj karakterizoj 
Ekzistis la sola seria modifo, ellasita en tri produktadaj serioj. La serioj diferencis inter si nur pro ĉefa armo de tanko. Ekzistis tri variantoj de la ĉefa armo:
* la 47-mm tanka kanono (plimulto da ellasitaj unitoj).
* la 25-mm tanka kanono (sur bazo de trenata antitanka kanono).
* la 13.2-mm grandkalibra mitralo Hotchkiss.
Oni instalis la armon en la turo. La turo havis ankaŭ la parigitan 7.5-mm mitralon Reibel modèle 1931. Kursa mitralo mankis, samkiel en plimulto da tiamaj malpezaj tankoj.

La transmisio lokiĝis en la fronta parto de tanko; la direkta kaj batala fakoj – en la mezo; la karburila motoro situis en la ariera parto. La movilo estis raŭpa.

## Priskribo de konstrukciaĵo 
### Blenda korpo kaj turo 
Oni konstruis la korpon kaj turon de tanko el blendaj detaloj, larĝaj je 10–25&nbsp;mm. La blendaj lamenoj havis raciajn klingradojn; ĉi tio pliigis la defendon de tanko.

### Armo 
Unu kanono SA 35 L/28 de la 47-mm kalibro, kun municio je 50 obusoj; unu mitralo Reibel de la 7.5-mm kalibro, kun municio je 1500 kartoĉoj.

### Motoro kaj transmisio 
La tanko havis vican 4-cilindran per akvo fridigitan karburilan motoron, fortan je 180 ĈP. Ĝi estis evoluo de motoroj de antaŭaj tankoj de Renault – AMR 35 kaj AMC 34YR.

### Boĝio 
## Servo kaj batala uzo 
La unua subdivido de la francia armeo, armita tute per AMC 35, estis formita jam en marto de 1939. Tio estis mekanizita kavaleria eskadrono el 16 tankoj. Ĝi partoprenis aktive en bataloj kontraŭ Wehrmacht dum invado en Francion. Antaŭ tio oni planis liveri al Belgio 8 tankojn **ACG** (nomo de AMC 35 en la belgia armeo), kun 47-mm kanonoj en turoj *APX-2*, por ''Escadron d'Blindees'' (eskadrono pri apogo de kavalerio).

La unua dokumentita batalo de ĉi tiu tanko en Dua Mondmilito estis batalo de 3 tankoj ACG sub ordonoj de leŭtenanto Schreiber kontraŭ germanaj formacioj, apud Kwatrecht, la 20-an de majo 1940.

Kategorio:Francaj tankoj
Kategorio:Francio en la Dua Mondmilito
Fortikaĵo de Siklós

**Fortikaĵo de Siklós** estas sendifekta fortikaĵo en Hungario, sub piedo de Montaro Villány konstruita el ŝtono.
eta|250px|Fortikaĵo de Siklós

## Historio 
La unua mencio okazis pri la jam tiam preta fortikaĵo en 1294. La posedanto estis familio "Siklósi" (ŝiklOŝi]. En 1316 alia familio "Kőszegi" [kOsegi] vane sieĝis ĝin. En 1387 la reĝo konfiskis la fortikaĵon kaj donacis al familio "Garai". Nek János Hunyadi povis okupi ĝin, sed tio sukcesis en 1543 al la turkoj. Ili forlasis la fortikaĵon en 1686. Post fiasko de liberecbatalo de Francisko Rákóczi la 2-a la fortikaĵo jam estis superflua, sed la novaj posedantoj estis fideluloj de Habsburgoj, tial oni ne maldetruis ĝin. La interna parto ricevis barokan aspekton.

Nun oni profitas la fortikaĵon hotelo kaj restoracio. Inter la muroj ofte oni filmadas historiajn filmojn. Ĉe la ekstera muro somere subĉiela teatro funkcias.

## Fontoj 
* Hungara Vikipedio
eta|250px|maldekstra|Enirejo de la fortikaĵo

Siklós
Kategorio:Siklós
Blazono de Rumanio

La **Blazono de Rumanio** estis akceptita de la Rumana Parlamento la  kiel nacia simbolo de la lando. Ĝi bazas sur la malgranda blazono de la Reĝlando de Rumanio uzata en la jaroj 1922-1947 redesegnita de Victor Dima. La ĉefa elemento de la blazono estas ora aglo tenanta per sia beko krucon kaj per siaj ungegoj - glavon kaj sceptron. Dominas la koloroj ruĝa, flava kaj blua kiuj estas la koloroj de la nacia flago.

Kategorio:Naciaj simboloj de Rumanio
Rumanio
Klanguloj

La **Klanguloj** estas malgrandaj birdospecioj de anasoj kiuj nestumas en arbotruoj en la Norda Hemisfero en la familio de Anasedoj apartenantaj al la genro *Bucephala*. Ties plumaro estas blankanigra, la kapo granda, kaj manĝas fiŝojn, krustulojn kaj aliajn marajn estaĵojn.

La Grandkapa klangulo estis iam separata en sia propra genro *Charitonetta*, dum la propraj klanguloj estis erare lokitaj en *Clangula*, la nuna genro de la Longvosta klangulo kiu tiam estis lokita en la genron *Harelda*.

La tri vivantaj specioj estas la jenaj:
* Orokula klangulo *Bucephala clangula *
* Islanda klangulo *Bucephala islandica*
* Grandkapa klangulo *Bucephala albeola*

Konataj taksonoj el fosilioj estas la jenaj:
* *Bucephala cereti* (Sajóvölgyi, Meza Mioceno de Mátraszõlõs, Hungario - Fina Plioceno de Chilhac, Francio)
* *Bucephala ossivalis* (Fina Mioceno/Frua Plioceno de Bone Valley, Usono), kiu estis tre simila al la Orokula klangulo kaj povus eĉ esti estinta paleosubspecio aŭ rekta praulo
* *Bucephala fossilis* (Fina Plioceno de Kalifornio, Usono)
* *Bucephala angustipes* (Komenca Pleistoceno de C Eŭropo)
* *Bucephala* sp. ( Komenca Pleistoceno de Dursunlu, Turkio: Louchart *et al.* 1998)

## Referencoj 
*Louchart, Antoine; Mourer-Chauviré, Cécile; Guleç, Erksin; Howell, Francis Clark & White, Tim D. (1998): L'avifaune de Dursunlu, Turquie, Pléistocène inférieur: climat, environnement et biogéographie. ''Les Comptes rendus de l'Académie des sciences IIA'' **327**(5): 341-346. [Franca kun angla resuma versio]  (HTML resumo)

Kategorio:Mergenoj
Kategorio:Anasedoj
Kategorio:Anseroformaj
Kategorio:Birdoj de Eŭropo
Kategorio:Birdoj de Ameriko
Bimbo

**Bimbo** estas grandurbo, (antaŭurbo de Bango) en Centrafrika Respubliko, en prefektujo Ombella-M'Poko. Ĝi estas prefektuja ĉefurbo.
eta|280px|Loko de Bimbo en la mapo (proksime de Bangio)
## Bazaj informoj 
* 
* Supermara alteco: 338 m
* Poŝtkodo: 
* Telefonkodo: 
* Loĝantaro: 146.550 en 2007
* Areo: km ²
* Horzono: UTC + 1

## Geografio 
Bimbo situas en suda parto de la lando laŭ rivero *Ubangi*, kiu estas samtempe landlimo de Demokratia Respubliko Kongo. Bango troviĝas nur 15 km.

## Historio 
Bimbo ricevis prefektujan administro-centron en 1982, sed inter 1964-1967 ĝi jam plenumis tiun taskon. 

## Klimato 
Bimbo situas en proksimeco de Ekvatoro, sekve ĝi havas tropikan klimaton. La pluvosezono daŭras de majo ĝis oktobro. La temperaturo varias konstante inter 20-32&nbsp;°C. Jare pluvas iom pli, ol 1500 mm. Foje okazas inundoj.

## Fontoj 
* Rusa Vikipedio

## Vidu ankaŭ 
* Bimbo (virino)

Kategorio:Urboj de la Centr-Afrika Respubliko
Ferenc Juhász (poeto)

**Ferenc Juhász** , laŭ la hungarlingve kutima nomordo **Juhász Ferenc** estis hungara poeto. Lia frato estis Gyula Juhász (historiisto).
eta|Ferenc Juhász en 2009

Ferenc Juhász naskiĝis la 16-an de aŭgusto 1928 en la tiama vilaĝo **Bia**, kiu nun estas parto de Biatorbágy; li mortis en Budapeŝto .

## Biografio 
Ferenc Juhász frekventis lernejon loke, mezlernejon en Bicske, universitaton (nur parte) en Budapeŝto. En 1948 li edziĝis kaj laboris, kiel simpla laboristo. La debuta poemlibro aperis en 1949 kaj li laboris en eldonejo, kiel komunisto ĝis 1956. En 1960 li vojaĝis al Anglio kaj Parizo, kie li renkontiĝis kun rifuĝintaj hungaraj literaturistoj. Ankaŭ poste li vojaĝis al Sovetunio, Vieno, Parizo, Zagrebo, Kubo, Svedio, Usono, ktp. Longe li estis ĉefredaktoro de revuo, dume lia sanstato ne estis bona. Li edziĝis en 1978. En la 21-a jarcento li vivis malriĉa. Li ricevis premion Kossuth en 1951 kaj 1973, krome ankaŭ aliajn premiojn.

## Verkoj (elekto) 
* *Szárnyas csikó* (Flugila ĉevalido), poemoj, 1949
* *Új versek* (Novaj poemoj), 1951
* *Harc a fehér báránnyal* (Bataloj kun la blanka ŝafido), poemoj, 1965
* *A halottak királya* (Reĝo de la mortintoj), poemoj, 1971
* *Remény a halálig* (Espero ĝis la morto), poemoj, 1983
* *A gyermekkor csontváza* (Skeleto de la infanaĝo), poemoj 2010
* resume 45 poemlibroj

## Fontoj 
* Hungara Vikipedio

Kategorio:Hungaraj poetoj
Kategorio:Budapeŝtanoj
Kategorio:Personoj de Biatorbágy
4165 Didkovskij

'*4165 *Didkovskij'''* estas asteroido de la asteroida zono.

## Malkovro 
Ĝi estis malkovrita la  de la astronomo Nikolaj Stepanoviĉ Ĉerniĥ elde la Krimea astrofizika observatorio de Nauĉno en Ukrainio.

## Nomo 
Ĝi estis nomita en honoro de la soveta astrofizikisto Leonid Vladimiroviĉ Didkovskij (cirile: *Леонид Владимирович Дидковский'').

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Nikolaj Stepanoviĉ Ĉerniĥ
Kategorio:Astronomiaj objektoj malkovritaj en 1976
La noktaj gardistoj

eta|300px|dekstra|*La noktaj gardistoj* (1642) - 363 x 437 cm
La plej fama pentraĵo de Rembranto "La kompanio de kapitano Frans Banning Cocq" (), pli konata kiel "**La noktaj gardistoj**" (), estis pentrita en 1642 kaj troviĝas nun en la Rijksmuseum, Amsterdamo (Nederlando).

## Titolo 
Kvankam la titolo de la pentraĵo estas nuntempe *La noktaj gardistoj* kaj historie akceptita, ties origina nomo estis *La militista roto de la kapitano Frans Banning Cocq kaj de la leŭtenanto Willen van Ruytenburg*. Tio malkovriĝis danke al skribaĵo trovita sur prepara skizo. La pentraĵo estis nomata en la 19a jarcento *Patrouille de Nuit* fare de franca kritikistaro, kaj *Night Watch* de Sir Joshua Reynolds; de tie la nomo per kiu oni konas ĝin populare. La deveno de tiu titolo estis misinterpreto, ĉar tiuepoke la pentraĵo estis tiom difektita kaj malheligita pro oksidado kaj malpureco, ke ties figuroj apenaŭ distingeblis, kaj ĝi aspektis nokta sceno. Post restaŭro fare en 1947, oni malheligis la verkon, kaj oni malkovris, ke la titolo ne ĝustas al realo, ĉar ne temas pri nokto, sed pri tago en interno de malhela pordego kie eniras pova lumradio kiu lumigas intense la rolulojn kiuj intervenas en la komponaĵo.

## Reprezento 
La verko estis mendo de la gildo de arkebuzistoj por sia sidejo kaj pro tio, la pentraĵo estas tiom granda (359 cm × 438 cm).

La kapitano donas ordon eliri al subleŭtenanto kaj fone aperas 18 militistoj, kiuj pagis po pli da cent florenoj por aperi en la pentraĵo. La oficiro plej verŝajne pagis plie. Entute la aŭtoro ricevis 1,600 florenojn. Ĉar tiu gildo estis municipa, ankoraŭ la pentraĵo estas posedanto de la verko kaj pruntedonas ĝin al la *Rijksmuseum*. Krom la gardistoj, tri kurantaj infanoj kaj unu hundo vigligas la scenon.

La pentraĵo sekvas tradicion de grupaj portretoj kutima en la nederlanda kulturarto. Laŭ tio ĝi ne plaĉis al la mendintoj, kiuj ne ŝatis siajn nerealecon kaj malfrue pagis.

Kategorio:Famaj pentraĵoj
Kategorio:Nederlanda arto
Kategorio:Pentraĵoj de Rembrandt
UTC+07:00

600ra|eta|UTC+7 en 2011: bluo (en januaro), flavo (tutjare), oranĝkoloro (en julio), helbluo - maraj areoj

**UTC+7** estas horzono en kelkaj landoj kiu havas tempodiferencon de sep horoj al la Universala Tempo Kunordigita.

La tempo uzatas en:

## Kiel norma tempo (tutjare) 
* Aŭstralio
** Kristnaskinsulo
* Kamboĝo
* Indonezio (okcidento)
** Centra kaj Okcidenta Kalimantano, Javo, Sumatro
* Laoso
* Mongolio (ekstrema okcidento)
** Ĥovda provinco, Uvsa provinco kaj Bajan-Elgia provinco *(Bayan-Ölgii)*
* Tajlando
* Vjetnamio
* Rusio - Krasnojarska tempo:
* Altaja regiono, Altaja respubliko, respubliko Ĥakasio, Kemerova provinco, Krasnojarska regiono, Novosibirska provinco, Tomska provinco kaj respubliko Tuvio.

## Orienta Azio 
La zono konsideratas la plej okcidenta horzono en Orienta Azio.

## Diferencoj inter oficiala kaj geografia zonoj UTC+7 
Leĝaj, politikaj kaj ekonomia, fizikaj kaj geografiaj kriterioj konsideratas en la kreo de horzonoj, kaj ofte la oficialaj horzonoj ne ekzakte sekvas la limojn de meridianoj. La horzono UTC+7, laŭ pure geografiaj kriterioj, konsistas ekzakte el la areo inter la meridianoj 97°30′ oriente kaj 112°30′ oriente. Rezulte, estas aziaj lokoj kiuj uzas aliajn horzonon kvankam ili situas ene te tiuj meridianaj limoj. Kaj aliflanke, ekzistas aziaj areoj kiuj uzas la zonon UTC+6 kvankam geografie ili havus la zonon UTC+6 (nome la plej okzicenta parto de Indonezio).

### Areoj en la longitudoj de la horzono UTC+7, kiuj uzas aliajn horzonojn 
* Multaj partoj de Ĉinio, inkluzive de ekzemple provinco Gŭangŝio kaj insulo Hajnano
* La plejparto de centra Mongolio inkluzive de la ĉefurbo Ulanbataro
* La duoninsulo Malajzio
* La okcidenta parto de Saravako en Malaizia Borneo inkluzive de Kuĉing
* Singapuro

### Areoj ekster la la longitudoj de la horzono UTC+7, kiuj uzas la horzonon 
#### Areoj inter 82°30′ okcidente kaj 97°30′ oriente ("geografia" UTC+6) 
* La plej okcidenta parto de Indonezio inkluzive de *Banda Aceh*.

#### Areoj inter 102°30′ okcidente kaj 117°30′ oriente ("geografia" UTC+8) 
* La plej orienta parto de Javo inkluzive de Surabajo kaj *Malang*.

Kategorio:UTC
UTC+06:00

eta|600ra|UTC+6 en 2011: bluo (en januaro), oranĝkoloro (en julio), flavo (tutjare), helbluo - maraj areoj

**UTC+6** estas horzono en kelkaj landoj kiu havas tempodiferencon de ses horoj al la Universala Tempo Kunordigita.

Tiu tempo uzatas en:

## Kiel norma tempo (tutjare) 
* Bangladeŝo - antaŭe uzis tiun kiel Norma Tempo kaj UTC+7 kiel somera tempo
* Butano
* Brita Hindoceana Teritorio (inkluzive de Ĉagosoj kaj *Diego Garcia*)
* Kazaĥio - plejparto de la lando (inkluzive de la urboj Nursultano kaj Almato)
* Kirgizio
* Rusio - Jekaterinburga Tempo:
** Baŝkirio, Ĉeljabinska provinco, Kurgana provinco, Orenburga provinco, Permja regiono, Sverdlovska provinco, Tjumena provinco

## Kiel somera tempo (somero en la norda hemisfero) 
* Pakistano kun ties ĉefurbo Karaĉio

## Specialaj horzonoj 
Specialaj horzonoj validas en Barato kaj Sri-Lanko kun diferenco de 5 1/2 horoj al UTC, en Nepalo kun diferenco de 5 3/4 horoj al UTC kaj en Birmo (Mjanamo) kun diferenco de 6 1/2 horoj al UTC.

Kategorio:UTC
Politiko de Etiopio

**Politiko de Etiopio** okazas en kadro de  federala parlamenta respubliko, en kiu la ĉefministro estas la estro de registaro. Plenuma potenco estas ekzercita de la registaro. La ĉefministro estas elektita de la parlamento. Ekzistas du ĉambroj de parlamento. La juĝistaro estas pli malpli sendependa de la administra branĉo kaj la parlamento. Ili estas regitaj sub la konstitucio de 1994.
## Politika evoluo
*1889-1931 : Absoluta monarkio
*1931-1936 : Monarkio (En la praktiko, absoluta)
*1936-1941 : Italia okupado
*1941-1955 : Monarkio (En la praktiko, absoluta)
*1955-1974 : Monarkio
*1974-1984 : Milita diktatoreco (Derg)
*1984-1987 : Milita diktatoreco kun ununura partio (Partio de la etiopiaj laboristoj)
*1987-1991 : Ununura partio
*1991-1995 : Transira registaro
*Post 1995 : Demokratio
Shiri Appleby

**Shiri Freda Appleby** naskiĝis  en Los-Anĝeleso) estas usona aktorino.

## Biografio 
Ŝiaj judaj gepatroj estas Jerry kaj Dina Appleby. Ŝia donita nomo venas el la hebrea kaj signifas „mia kanto“. Ŝi aperis jam en aĝo de 4 jaroj en reklamfilmetoj, interalie de ĉokoladaĵoj *M&M’s* kaj de la ĉeno de rapidmanĝejoj *Taco Bell*.

Ŝia unua grava rolo estis en 1984 en la usona sopaopero *California Clan*, ŝia filma debuto okazis en 1988 en etkosta *Curse II – The Bite*. Ŝi iĝis konata en la ĉefrolo de la televida serio *Roswell*, en kiu ŝi ludis la rolon de *Liz Parker*. Post kiam la serio finiĝis, Appleby ludis en diversaj kinofilmoj.

## Televidaj filmoj, serioj (elekto) 
* 1985: *California Clan* – eta junulino (epizodo 1359)
* 1988: *Knots Landing* – Marsha (2 epizodoj)
* 1993: *Doogie Howser, M.D.* – Molly Harris
* 1994: *Emergency Room* – Ms. Murphy (1 epizodo)
* 1997: Baywatch – Jennie (1 epizodo)
* 1997: *7th Heaven* - Karen (sezono: 2, epizodo: 7)
* 1998: Xena – Tara (2 epizodoj)
* 1999: *Beverly Hills, 90210* – René (1 epizodo)
* 1999–2002: *Roswell* – Liz Parker (61 epizodoj)
* 2006–2007: Six Degrees – Anya (6 epizodoj)
* 2008–2009: ER – Dr. Daria Wade (9 epizodoj)
* 2010: *Life Unexpected* – Cate Cassidy (26 epizodoj en 2 sezonoj)

## Kinofilmoj (elekto) 
* 1988: Curse II, The Bite
* 1999: *Deal of a Lifetime*
* 2000: *A Time For Dancing*
* 2002: *Swimfan*, ĉefrolo; ŝi ludis kun Jesse Bradford kaj Erika Christensen
* 2003: *The Battle of Shaker Heights*
* 2004: *Undertow* (kun Kristen Stewart kaj Jamie Bell)
* 2004: *Darklight * (alilingve parte alie, ekzemple germane *Liliths Fluch*)
* 2005: *Havoc* (kun Michael Biehn, Bijou Phillips kaj Anne Hathaway
* 2005: *Pizza My Heart* (alilingve parte alie, ekzemple germane *Pizza und Amore*)
* 2006: *I-See-You.com*
* 2007: *What Love Is*, (kun Cuba Gooding junior, Matthew Lillard kaj Anne Heche)
* 2007: *Charlie Wilson’s War* (kun Tom Hanks, Julia Roberts kaj Philip Seymour Hoffman)
* 2007: *The Killing Floor*

## Eksteraj ligiloj 
* 
* 
* 
* 
* 

Kategorio:Usonaj televidaktoroj
Kategorio:Usonaj infanaj aktoroj
Kategorio:Judaj aktoroj
Kategorio:Sefardoj
Kategorio:Usonaj vegetaranoj
Astreblo

La **astreblo** aŭ **astrebla-greso** () estas eta genro de kserofitaj poacoj, endemiaj en Aŭstralio. Angle ĝi nomiĝas *Mitchell Grass*.

Specioj en tiu aŭstralazia genro estas :
* *Astrebla elymoides*
* *Astrebla lappacea*
* *Astrebla pectinata*
* *Astrebla squarrosa*

## Vidu ankaŭ 
* Altaĵa savano de Einasleigh

## Referencoj 
## External ligiloj 
*  *Astrebla* spp. (*Tropical forages*)

Kategorio:Chloridoideae
Kategorio:Plantoj el la Aŭstralazia ekozono
Daniel J. Evans

**Daniel Jackson EVANS** (n. la 16-an de oktobro 1925 kaj mortis la 20-an de septembro 2024) estas usona respublikana politikisto, kolegiestro kaj aferisto. Li servis tri oficperiodojn kiel guberniestro de Vaŝingtonio, de 1965 ĝis 1977, kaj reprezentis Vaŝingtonion en la usona Senato de 1983 ĝis 1989. Li servis ankaŭ kiel la dua estro de Evergreen State College. Li naskiĝis kaj ankoraŭ loĝas en Seatlo.

Kategorio:Usonaj politikistoj
Kategorio:Vaŝingtonio
Kategorio:Guberniestroj de Vaŝingtonio
Loĝio Esperanto

**Loĝio “Esperanto”** estas framasona loĝio konsekrita en 1913 en Parizo, apartenanta al la „Grande Loge de France”, n-ro 454.

Zamenhof sendis al ĝi koran gratulleteron okaze de ĝia konsekro.

## Fontoj
Hubertus M. Schweizer (UFL-Deutschland), VON DEN ANFÄNGEN DER UNIVERSELLEN FREIMAURER LIGA en LA HEROLDO SPECIALA - SPEZIAL – SPECIAL – SPÉCIALE Septembro 2006, speciala eldono okaze de la 100-jara jubileo de Universala Framasona Ligo U.F.L., S. 57-61

## Vidu ankaŭ 
* Esperanto Framasona

Kategorio:Framasonismo
Kategorio:Esperanto-movado
Géza Képes

**Géza KÉPES** [kEpeŝ], hungare **Képes Géza** estis hungara poeto, tradukisto, instruisto kaj edukisto.

Géza Képes naskiĝis la 1-an de februaro 1901 en Mátészalka. Li mortis la 19-an de aŭgusto 1989 en Budapeŝto.

## Biografio 
Li frekventis bazlernejon en Mátészalka, mezlernejon en Sárospatak (kie li verkis la unuan poemon), universitaton en Budapeŝto. Inter 1933-1940 li instruis kaj edukis en Sárospatak, tiam aperis lia unua poemlibro. En 1942 li prelegis en Finnlando pri la hungara literaturo. Inter 1945-1954 li havis postenon en Hungara Radio, kie li okupiĝis precipe pri porinfanaj programoj. Poste li fondis eldonejon *Magvető*, kies direktoro li estis. En 1957 li estis forigita, tial li laboris plu en literatura instituto.

## Verkoj 
* resume 13 teatraĵoj, 12 tradukitaj teatraĵoj
* *János Vitéz* (Johano la Brava), 1958
* *Reggeltől Reggelig* (De Mateno ĝis Mateno), 1962
* *Sport és költészet* (Sporto kaj poezio), 1968
* tradukaĵoj: Kalevala (1969, 1979, 1992); de O'Neill, Puŝkin, G. B. Shaw, Salvatore Quasimodo, Hristo Botev, ĉinaj poetoj
* *Márványba véslek* (Mi skulptas vin en marmoron), (debuta poemaro) 1933
* *Északi csillagok* (Nordaj steloj), poezioj de finnaj poetoj 1943
* *Napkelte Mongóliában* (Sunleviĝo en Mongolio), poemecaj vojaĝimpresoj, 1955
* *Kő és festék* (Ŝtono kaj farbo), poemoj, 1967
* *Örök szomjúság* (Eterna soifo), poemoj, 1988

## Fontoj 
* hungara biografio kun foto

Kategorio:Hungaraj poetoj
Kategorio:Hungaraj instruistoj
Kategorio:Hungaraj edukistoj
Kategorio:Hungaraj tradukistoj
Kategorio:Naskiĝintoj en 1901
Jiří Třanovský

**Jiří Třanovský** (latine *Georgius Tranoscius*; slovake *Juraj Tranovský*; ; la 27-an de marto aŭ la 9-an de aprilo 1592, Teŝino – la 29-an de majo 1637, Liptovský Mikuláš) estis ĉeĥa verkisto, muzika komponisto, poeto kaj evangelia predikisto.

eta|maldekstra|*Cithara Sanctorum*, versio de 1828
[eta|maldekstra|Statuo de Třanovský en [Třanovice (detalo)]]

## Vivo 
Li naskiĝis en Teŝino en "Malnova foirejo" en nekatolika familio. Tre influis lin lia praavo Adam, vokto en Třanovice, bonega kantisto, kiu vekis en la juna Jiří amon al religia kantado.

Kiel ortodoksa religia poeto de la slovakaj protestantoj en la tempo, kiam iliaj reformaj klopodoj komencis suferi pro socia kaj religia pasivecoj, li eldonis ampleksan evangelian kantaron nome *Cithara sanctorum* - kantoj religiaj kaj malnovaj kaj novaj (1636). Ĝi enhavas pli ol kvarcent religiajn kantojn, antaŭ ĉio de ĉeĥaj, sed ankaŭ de slovakaj aŭtoroj, tradukitaj el la latina kaj germana lingvoj, kaj ankaŭ proprajn kantojn. Tranovský estis edukisto, instruisto kaj pastoro en pluraj lokoj en Ĉeĥio kaj Slovakio. Li naskiĝis en Teŝino, studis en Wittenberg, mortis en Liptovský Mikuláš. Krom la menciita kantaro li eldonis religiajn odojn kaj preĝaron. Tamen, la evoluon de literaturo influis grandparte *Cithara sanctorum*. Tiu ĉi kolekto de religiaj kantoj, kiu aperis en multaj reeldonoj, per sia formala perfekteco longe servis kiel fonto kaj instigilo por la samtempa poezia kreado. Tranoscius estas nomo, kiun transprenis eldonejo el latinigita formo de nomo de la pastoro Juraj Tranovský, kiu agadis ankaŭ en Liptovský Mikuláš. Krom la aliaj la eldonejo daŭrigas pli ol cent jaroj en eldonado de Evangelia kalendaro de Tranovský.

Kategorio:Luteranaj teologoj
Kategorio:Kristanaj pensantoj
Kategorio:Ĉeĥaj protestantismaj pastroj
Kategorio:Silezia literaturo
Kategorio:Ĉeĥaj ekleziaj verkistoj
Kategorio:Ĉeĥaj poetoj
Kategorio:Ĉeĥlingvaj poetoj
Kategorio:Latinlingvaj poetoj
Kategorio:Barokaj verkistoj
Kategorio:Ĉeĥlingvaj verkistoj
Kategorio:Latinlingvaj verkistoj
Kategorio:Tradukistoj el la latina lingvo
Kategorio:Ĉeĥaj komponistoj
Kategorio:Tradukistoj el la germana lingvo
Kategorio:Tradukistoj al la ĉeĥa lingvo
Kategorio:Komponistoj de templa muziko
Kategorio:Ĉeĥaj pedagogoj
Kategorio:Ĉeĥaj elmigrintoj kaj ekzilintoj
Kategorio:Personecoj de Silezio
Kategorio:Ĉeĥoj en Slovakio
Kategorio:Naskiĝintoj en Teŝino
Kategorio:Mortintoj en Liptovský Mikuláš
Kategorio:Sepultitoj en Liptovský Mikuláš
Kategorio:Ĉeĥaj kristanaj teologoj